Bakterijų dauginimasis ir vystymasis
Bakterijų ląstelės dauginimosi ir vystymosi ciklas susideda iš augimo ir dalijimosi. Bakterijos masė augimo metu didėja, bet palyginti lėčiau negu jos paviršius. Pasiekus tam tikrą, jos rūšiai būdingą masės ir paviršiaus santykį, bakterija nustoja augus, tada ji pasidalija pusiau. Prokariotinės ląstelės ciklą galima suskirstyti į periodus: B periodas – didėja ląstelės masė; C periodas – vyksta DNR replikacija; D periodas – vyksta dalijimasis pusiau.